als_Latn dik_Latn sag_Latn
Mitrovicë, 21 shkurt 2014 – Kandidati për kryetar të Mitrovicës Veriore, nga radhët e Iniciativës Qytetare Serbe, Goran Rakiq, ka thënë se pret fitore në zgjedhjet e së dielës, edhe atë në rrethin e parë.
Siç raporton B92, Rakiq ka thënë se pret që Mitrovica, të dielën, të fitojë “kryetarin serb”.
“Pres që Mitrovica, të dielën, të fitojë një serb për kryetar; të kapërcejmë këtë boshllëk që është krijuar dhe menjëherë të nisim me themelimin e Asociacionit të komunave serbe, i cili është çelësi i mbijetesës së serbëve në këtë hapësirë”, ka thënë Rakiq.
Zgjedhjet lokale në këtë komunë përsëriten më 23 shkurt, pasi kryetari i zgjedhur vitin e kaluar, Kërstimir Pantiq, ka refuzuar të bëjë betimin sipas ligjeve të Republikës së Kosovës.
als_Latn als_Latn als_Latn als_Latn